4.3.2022
RO
Jurnalul Oficial al Uniunii Europene
C 105/3
2.8.
CESE a salutat Comunicarea privind o mai bună legiferare, care subliniază că o mai bună legiferare este esențială pentru dezvoltarea durabilă.
Aceasta nu se poate baza exclusiv pe creșterea economică, ci necesită un echilibru între abordările economice, durabile și sociale. 2.9.
Cu toate acestea, mai multe propuneri legislative și dezbateri sugerează noi obligații în materie de raportare pentru microîntreprinderi și IMM-uri (comunicarea întreprinderilor privind durabilitatea (4), transparența salarială (5), obligația de diligență).
Aceste obligații pot afecta în mod direct sau indirect microîntreprinderile și IMM-urile, ca urmare a unor solicitări din partea marilor întreprinderi din lanțul valoric și reprezintă costuri, în măsura în ele nu dispun de resursele umane și financiare necesare pentru a răspunde acestor obligații, ceea ce le pune în pericol activitatea, modelul de afaceri și, prin urmare, supraviețuirea, mai ales în perioade de criză 2.10.
Cu toate acestea, microîntreprinderile și IMM-urile au obținut rezultate încurajatoare sau chiar mai bune decât valorile medii naționale, fără constrângeri.
CESE solicită ca legislația să fie concepută pentru cele 21 de milioane de microîntreprinderi și IMM-uri europene – și nu pentru cele 0,2 % de dimensiuni mai mari, urmărindu-se apoi să aplice principiile în cazul celorlalte – pentru a răspunde nu numai nevoilor antreprenorilor, ci și nevoilor numeroșilor lor angajați.
În plus, CESE ar dori să se propună în mod sistematic alternative la raportare. 3.
Costurile și beneficiile măsurilor de raportare 3.1.
Estimarea costurilor și a sarcinilor administrative efectuată de Comisie este adesea lipsită de transparență și penalizează microîntreprinderile și IMM-urile.
La acest lucru se adaugă efectele indirecte ale obligațiilor privind lanțul valoric, pe care Comisia se străduiește să le cuantifice.
Astfel cum se menționează în Comunicarea privind o mai bună legiferare, amendamentele depuse de Parlament și de Consiliu fac rareori obiectul evaluărilor impactului și testului IMM.
În fine, transpunerea măsurilor în legislația națională este uneori însoțită de costuri suplimentare. 3.2.
Pentru a respecta aceste obligații din ce în ce mai mari, antreprenorii nu pot decât să răspundă ei înșiși, în timpul destinat în mod normal exercitării profesiei lor, sau să apeleze la expertiză externă.
Ambele metode afectează activitatea normală a întreprinderii și generează costuri suplimentare.
Acestea sunt proporțional mai mari în microîntreprinderi decât în întreprinderile mari.
În plus, CESE avertizează cu privire la proliferarea măsurilor de raportare, care, deși pot părea minime luate separat, au un impact cumulativ considerabil. 3.3.
De altfel, în domeniile în care nu există nicio obligație de raportare se observă rezultate bune: multe microîntreprinderi și IMM-uri, încurajate de asociația lor profesională sau de camerele de comerț, investesc în economia circulară, pe care o percep ca pe un factor interesant de dezvoltare și notorietate (6); dimensiunea umană a microîntreprinderilor și IMM-urilor facilitează schimburile dintre angajatori și angajați, ceea ce face ca diferența salarială dintre femei și bărbați să fie adesea mai mică decât la nivel național (7) etc.
Țările care au stabilit praguri pentru IMM-uri în ceea ce privește anumite reglementări sociale raportează un număr redus de contestații, ceea ce arată că IMM-urile pot servi de model și fără să li se impună măsuri drastice.
După cum recomandă CESE într-o serie de avize (8), ar trebui abordată definiția IMM-urilor. 3.4.
Întreprinderile din economia socială din categoria microîntreprinderilor și IMM-urilor sunt pe deplin implicate în economia circulară, întrucât furnizează servicii de proximitate care consolidează legătura socială, creează locuri de muncă care nu pot fi delocalizate și bogăție în zone din care lipsesc industria și anumite servicii publice și oferă oportunități de afaceri și de ocupare a forței de muncă grupurilor sociale vulnerabile.
Mai mult de jumătate dintre participanții la programe de formare în alternanță sunt instruiți în microîntreprinderi și IMM-uri, care contribuie astfel în mod activ la ocuparea forței de muncă în rândul tinerilor.
Modelul lor de afaceri și dimensiunea umană privilegiază un mod de utilizare a inteligenței artificiale care rămâne sub controlul uman și pune accentul pe calitatea vieții la locul de muncă și pe guvernanța participativă. 3.5.
Introducerea unor măsuri de raportare este adesea percepută ca o sarcină inechitabilă, cu un impact negativ asupra activității lor, care le pune sub amenințarea de a li se refuza accesul la achiziții publice sau la finanțare fără să aducă însă evoluții semnificative în politici pe care, adesea, le-au inițiat ele însele.
Această acumulare alimentează resentimente față de o Europă considerată prea birocratică și deconectată de situația de pe teren. 3.6.
În plus, CESE consideră că obiectivele sociale și de mediu vor fi atinse numai vizând cauzele dezechilibrelor, și nu multiplicând cerințele constrângătoare.
(4) (5) (6) (7) (8)
Propunere de directivă în ceea ce privește raportarea de către întreprinderi de informații privind durabilitatea [2021/0104 (COD)].
Propunere de directivă de consolidare a aplicării principiului egalității de remunerare pentru aceeași muncă sau pentru o muncă de aceeași valoare între bărbați și femei prin transparență salarială și mecanisme de asigurare a respectării legii [2021/0050 (COD)].
Un exemplu de întreprindere meșteșugărească care a pus în aplicare măsuri de economie circulară fără nicio obligație de transparență, în Țările de Jos: https://www.deb.nl/ondernemersverhalen/slagerij-van-koppen-dacht-na-over-duurzaamheid/.
Les entreprises de proximité au féminin (Întreprinderile de proximitate la feminin) (martie 2019): https://u2p-france.fr/sites/default/files/etude_les_entreprises_de_proximite_au_feminin.pdf.
JO C 345, 13.10.2017, p. 15 et JO C 81, 2.3.2018, p. 1.